Diari Oficial de la Generalitat Valenciana


Sumari del DOGV 9870, del 13-06-2024 (2024/5585)

RESOLUCIÓ de 31 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es modifiquen els acords d'acció concertada en matèria de servicis socials en el sector d'infància i adolescència: servici d'actuacions tècniques destinades a persones que s'oferixen per a l'adopció i famílies adoptives.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9870

Data del DOGV
:   13-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5585


Data del document
:   31-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 31 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es modifiquen els acords d'acció concertada en matèria de servicis socials en el sector d'infància i adolescència: servici d'actuacions tècniques destinades a persones que s'oferixen per a l'adopció i famílies adoptives. [2024/5585]  
  
Els servicis objecte de la modificació del concert social són fonamentals en l'àmbit de la prevenció i protecció de la infància i l'adolescència.  
  
Antecedents de fet  
  
I) Per Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, es van convocar els acords d'acció concertada en matèria de servicis socials en el sector d'infància i adolescència per als anys 2022 i 2023: servici de punt de trobada familiar, servici d'actuacions tècniques destinades a persones que s'oferixen per a l'adopció i famílies adoptives, servici de suport a l'emancipació i autonomia personal de joves extutelats que hagen arribat a la majoria d'edat, servici d'atenció telefònica a la infància i a l'adolescència i servici específic d'atenció a abusos sexuals en la infància i l'adolescència.  
  
II) Per Resolució de 29 de juny de 2022, de la Vicepresidència i Conselleria d'Igualtat i Polítiques Inclusives, es va resoldre el procediment de selecció de sol·licituds d'entitats d'iniciativa social, de la convocatòria dels acords d'acció concertada per als exercicis 2022 i 2023.  
  
III) El 26 de juliol de 2022 es van formalitzar els acords d'acció concertada amb les entitats d'iniciativa social seleccionades per als servicis i lots següents:  
- Servici de punt de trobada familiar, lot I Castelló, lot II València i lot III Alacant a l'entitat Fundació Diagrama Intervenció Psicosocial.  
  
- Servici d'actuacions tècniques destinades a persones que s'oferixen per a l'adopció i famílies adoptives, lot I Castelló, lot II València i lot III Alacant a l'entitat Fundació Diagrama Intervenció Psicosocial.  
  
- Servici de suport a l'emancipació i autonomia personal de joves extutelats que hagen arribat a la majoria d'edat, lot I Castelló, lot II València i lot III Alacant a l'entitat Creu Roja, i el lot IV Barris zona nord Alacant a l'entitat Fundació Amigó.  
- Servici d'atenció telefònica a la infància i a l'adolescència, a l'entitat Fundació Anar.  
- Servici específic d'atenció a abusos sexuals en la infància i l'adolescència, lot I Castelló a l'entitat Associació Centre Trama.  
- Servici específic d'atenció a abusos sexuals en la infància i l'adolescència, lot II València i lot III Alacant a l'entitat Fundació Diagrama Intervenció Psicosocial.  
IV) Per Resolució de 22 de maig de 2023 (DOGV número 9603, de 25.05.2023), es prorroguen els acords d'acció concertada per al període comprés entre l'1 de juny i el 31 d'octubre de 2023, i es formalitza esta pròrroga el 5 de juny de 2023.  
V) Per Resolució de 17 de juliol de 2023 (DOGV número 9681 de 12.09.2023) es prorroguen, de nou, els acords d'acció concertada per al període comprés entre l'1 de novembre i el 31 de juliol de 2024, i es formalitza esta segona pròrroga el 17 de juliol de 2023.  
VI) La Llei 7/2023, de 26 de desembre, de mesures fiscals, de gestió administrativa i financera, i d'organització de la Generalitat, va establir modificacions en els articles 149 i 157 de la Llei 26/2018, de 21 de desembre, de drets i garanties de la infància i l'adolescència, relatives a la freqüència dels seguiments durant la delegació de la guarda amb finalitats d'adopció, que passen a ser trimestrals en lloc de semestrals, i durant el primer any d'adopció, que seran semestrals.   
La demanda social derivada d'este canvi legislatiu, la creixent desinstitucionalització, la discrepància entre les prestacions previstes inicialment i les efectivament requerides, i també la urgent necessitat d'incrementar el nombre de famílies amb declaració d'idoneïtat vigent a l'espera d'una assignació, justifiquen la modificació del concert.  
  
VII) Les direccions territorials de Servicis Socials, Igualtat i Habitatge d'Alacant, Castelló i València, i la Direcció General de Família, Infància i Adolescència, i Repte Demogràfic, informen sobre la conformitat de la prestació dels servicis i sobre el compliment dels requisits establits en la resolució de convocatòria dels acords d'acció concertada.  
  
VIII) Finalitzat el termini d'audiència a l'entitat concertada, manifesta la conformitat a la modificació del concert social de les condicions tècniques i econòmiques establides en l'esmentada Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, per la qual es van convocar els acords d'acció concertada en matèria de servicis socials en el sector d'infància i adolescència per als anys 2022 i 2023.  
  
Fonaments de dret  
  
I) La Llei 26/2018, de 21 de desembre, de la Generalitat, de drets i garanties de la infància i l'adolescència, en els articles 1, 10 i 92, entre altres, establix un marc de prevenció, protecció i atenció en la infància i l'adolescència com a obligació de l'administració.  
II) La Llei 3/2019, de 18 de febrer, de la Generalitat, de servicis socials inclusius de la Comunitat Valenciana, establix en l'article 34.1.b l'acció concertada com a forma de provisió de les prestacions del Sistema Públic de Servicis Socials amb entitats privades d'iniciativa social.  
  
III) El Decret 181/2017, de 17 de novembre, del Consell, desenvolupa l'acció concertada per a la prestació de servicis socials en l'àmbit de la Comunitat Valenciana per entitats d'iniciativa social i establix en el títol VI els criteris de modificació i revisió dels concerts.  
  
IV) Els articles 30 i 31 de l'annex I de la Resolució de 25 de maig de 2022, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de servicis socials en el sector d'infància i adolescència per als anys 2022 i 2023, preveuen la possibilitat de modificar el concert amb anterioritat a la seua data de finalització.  
Per això, d'acord amb el que es disposa en els articles 31 i 33 del Decret 181/2017, de 17 de novembre, del Consell, i amb la delegació de la decisió respecte de la modificació dels concerts en la persona titular de la direcció general amb competència en matèria d'infància i adolescència, resolc:  
  
Primer  
Aprovar la modificació dels acords d'acció concertada en matèria de servicis socials en el sector d'infància i adolescència: servici d'actuacions tècniques destinades a persones que s'oferixen per a l'adopció i famílies adoptives incrementant el nombre d'actuacions i, en conseqüència, els imports previstos inicialment, segons la distribució següent:  
  
  
Segon  
L'aprovació de la modificació del concert social per un import per als mesos de maig, juny i juliol de 2024 de 131.539,16 euros s'efectua a càrrec del crèdit consignat en la línia S0216, denominada «Concert social servicis infància i adolescència», aplicació pressupostària V23685680XU50371.287J64.33726.I030505185, del pressupost de despeses de la Vicepresidència Segona i Conselleria de Serveis Socials, Igualtat i Habitatge corresponent a l'anualitat de 2024.  
No obstant això, l'import aprovat mitjançant esta resolució podrà revisar-se durant el termini de duració de la pròrroga del concert social per resolució de l'òrgan competent de la conselleria, per a mantindre les condicions econòmiques del concert, dins de les disponibilitats pressupostàries i dels termes previstos en la Llei 2/2015, de 30 de març, de desindexació de l'economia espanyola, tal com disposa l'article 33.2 del Decret 181/2017, de 17 de novembre, del Consell.  
  
Tercer  
Esta resolució de modificació serà objecte de publicació en el Diari Oficial de la Generalitat Valenciana, i produirà els efectes de la notificació als interessats, conforme al que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
  
Quart  
La modificació de la concertació dels servicis aprovada en esta resolució queda subjecta a la subscripció dels documents administratius de formalització de concert social, d'acord amb el que s'establix en l'article 18 de l'annex I de la resolució de convocatòria.  
La formalització de les modificacions acordades, mitjançant una addenda al document de formalització de concert social subscrit en 2022, s'ha de fer dins del termini de trenta dies, a comptar des de l'endemà de la publicació d'esta resolució en el Diari Oficial de la Generalitat Valenciana.  
  
València, 31 de maig de 2024.- La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.